

**KLAIPĖDOS RAJONO SAVIVALDYBĖS ADMINISTRACIJOS**

**DIREKTORIUS**

**ĮSAKYMAS**

**DĖL INFEKCIJŲ PLITIMĄ RIBOJANČIO REŽIMO TAIKYMO GARGŽDŲ LOPŠELYJE-DARŽELYJE „ĄŽUOLIUKAS“**

2020 m. gruodžio 15 d. Nr. AV-2912  
Gargždai

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos žmonių užkrečiamųjų ligų profilaktikos ir kontrolės įstatymo 26 straipsnio 3 dalies 1 punktu, Ikimokyklinio ir priešmokyklinio ugdymo organizavimo būtinų sąlygų, patvirtintų Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. lapkričio 6 d. sprendimu Nr. V-2543 „Dėl ikimokyklinio ir priešmokyklinio ugdymo organizavimo būtinų sąlygų“ 3.1 punktu ir atsižvelgdamas į Nacionalinio visuomenės sveikatos centro prie Sveikatos apsaugos ministerijos Klaipėdos departamento direktoriaus 2020 m. gruodžio 14 d. raštą Nr. (3-21 16.1.17 E)2-133250 „Dėl infekcijų plitimą ribojančio režimo įvedimo Gargždų lopšelyje-darželyje „Ąžuoliukas““:

1. Nustatau Gargždų lopšelyje-darželyje „Ąžuoliukas“ ikimokyklinio ugdymo grupės „Žiniukai“, kurioje nustatytas COVID-19 ligos (koronaviruso infekcijos) išplitimas veiklos ribojimą nuo 2020 m. gruodžio 14 d. iki 2020 m. gruodžio 21 d. (įskaitytinai) ugdymą organizuojant nuotoliniu būdu.

2. Pavedu:

2.1. Gargždų lopšelio-darželio „Ąžuoliukas“ direktorei Rasai Jusčienei ikimokyklinį ir priešmokyklinį ugdymą organizuoti vadovaujantis Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. lapkričio 6 d. sprendimu Nr. V-2543 „Dėl ikimokyklinio ir priešmokyklinio ugdymo organizavimo būtinų sąlygų“.

2.2. Klaipėdos rajono savivaldybės administracijos Viešųjų ryšių ir bendradarbiavimo skyriaus patarėjai, atliekančiai vedėjos funkcijas Ernestai Badalovai paskelbti įsakymą Savivaldybės interneto svetainėje;

2.3. Klaipėdos rajono savivaldybės administracijos Švietimo ir sporto skyriaus vedėjui Algirdui Petravičiui įsakymo vykdymo kontrolę.

3. Skelbti šį įsakymą Teisės aktų registre.

Direktorius Artūras Bogdanovas